title: Συστήματα παραγωγής, ανίχνευσης και εφαρμογές Τερακυματικής (THz) Ακτινοβολίας (Current trends in THz Technology and Applications) 
title: Current trends in THz technology and applications
Creators: name: Μαντζιος Παυλος
Publisher: name: Technical University of Crete
Year: 2021

description: Σκοπός της παρούσας διατριβής αποτελεί η παρουσίαση και ανάλυση της τεχνολογίας αιχμής συστημάτων παραγωγής και ανίχνευσης της Τερακυματικής (Terahertz - THz) ακτινοβολίας σε συνδυασμό με την παράθεση των σύγχρονων εφαρμογών της. Πριν επισημανθούν τα σημαντικά ερευνητικά πορίσματα που προέκυψαν από την μελέτη της βιβλιογραφίας, θεωρήθηκε σκόπιμο να διατυπωθεί η νοηματοδότηση των βασικότερων εννοιών της παρούσας έρευνας. Πιο συγκεκριμένα, η ακτινοβολία TΗz μπορεί να αναλυθεί ως η ηλεκτρομαγνητική ακτινοβολία στη φασματική περιοχή συχνοτήτων από 0.3 έως 10 TΗz (μήκους κύματος 1mm – 30μm) που διαρθρώνεται ως το επόμενο σύνορο για την επιστήμη και την τεχνολογία. Παράλληλα, η σημασία της αποδεικνύεται και από το γεγονός ότι έχει προσελκύσει μεγάλη προσοχή για την ικανότητα ανίχνευσης και τις μη επεμβατικές και μη ιοντικές ιδιότητες.
Η εφαρμογή της Τερακυματικής τεχνολογίας απαντάται σε ένα πλήθος επιστημονικών πεδίων εφαρμογής και εξαιτίας αυτού, αποτελεί έναν κλάδο στον οποίο υφίστανται συνεχείς εξελίξεις. Την ίδια στιγμή, η σπουδαιότητά της προσδίδει μεγαλύτερη αξία στο ίδιο το περιεχόμενο του παρόντος επιστημονικού πονήματος, αν λάβει κανείς υπόψιν του τις εξελίξεις που εμφανίζονται την τρέχουσα χρονική περίοδο με τις αυξημένες προκλήσεις και ανάγκες στον χώρο της ιατρικής, της φαρμακευτικής, της τεχνολογίας, της βιοτεχνολογίας κ.α.

Η εργασία αυτή διαρθρώνεται σε επιμέρους κεφάλαια προκειμένου να γίνει πιο εμπεριστατωμένη αναζήτηση των ειδικότερων πτυχών της Τερακυματικής ακτινοβολίας. Πιο συγκεκριμένα, στο πρώτο κεφάλαιο περιγράφονται τα γενικότερα στοιχεία που συναπαρτίζουν και συνθέτουν τον ορισμό και τα χαρακτηριστικά της εν λόγω ακτινοβολίας.
Στη συνέχεια στο δεύτερο κεφάλαιο επισημαίνονται οι τεχνικές παραγωγής και ανίχνευσης της, ενώ παράλληλα καταγράφεται και μια πιο ενδελεχής ανάλυση της τεχνολογίας των TΗz. Ολοκληρώνοντας, στο τρίτο κεφάλαιο παρουσιάζονται αναλυτικότερα οι εφαρμογές των συστημάτων TΗz και ειδικότερα η αναδυόμενη τεχνολογία των TΗz τόσο στη βιοϊατρική όσο και σε τομείς ασφαλείας, μη καταστρεπτικών δοκιμών (NDT), ελέγχου ποιότητας τροφίμων κ.ά.
description: The purpose of this dissertation is the analysis of the state-of-the-art technology associated with the generation and detection of Terahertz (THz) radiation systems and its current applications. THz radiation is the electromagnetic radiation in the spectral range of frequencies from 0.3 to 10 THz (wavelength 1mm - 30μm) and is the long- term and promising frontier for science and technology. At the same time, it has attracted significant attention due to its detection ability and non-invasive and non-ionizing properties. THz technology is an ever-evolving research area, which through its technology, has applications in many scientific fields.
The content of the present thesis gains a respectable amount of attention and value, given the current situation that is presented through the increased challenges and needs in the fields of medicine, pharmacy, biotechnology, etc.
In particular, the first chapter includes the basic principles of the definition and the characteristics of THz radiation. Furthermore, in the second chapter the techniques of generation and detection of this radiation as well as the analysis of THz technology are presented. Finally, the third chapter is dedicated to a more detailed presentation of the applications of THz systems and in particular the emerging technology of THz that are used in many fields, such as the biomedicine, in the areas of plant safety, non-destructive testing (NDT), food quality control and security.